《七夕漫兴》
清代·萨玉衡

玉露金风冷画屏，南来愁见五秋萤。才非服轭名何益，织不成秋涕独零。

世路艰难宁一水，人生离合悟双星。今宵仙会能多少，漏箭休催转翠軿。

作者简介：福建闽县人，字檀河。乾隆五十一年举人，官陕西洵阳知县。坐事遣戍，援赎免归。工诗。博闻强记，尝著《经史汇考》、《小檀弓》等，后毁于火。有《白华楼诗钞》。